Dansk app lover billig grøn strøm til din elbil

Et ønske om at købe strøm fra vedvarende energikilder til sin elbi,l har fået den danske iværksætter Charlotte Blou Sand til at udvikle en app. Appen, True Energy, sørger for at elbilen kun lader op, når der kommer grøn – og ofte billigere – strøm gennem stikkontakten.

True Energy udnytter, at prisen på strøm løbende ændrer sig i løbet af døgnet. Man angiver, hvornår bilen skal være klar – eksempelvis klokken 8.00 om morgenen – hvorefter appen sørger for at tænde og slukke for opladningen, så bilen primært oplades når strømmen er billigst. Prisen svinger også om natten afhængig af vind og vejr.

Det er også muligt at vælge i appen, om man vil lade, når det er mest klimavenligt og der udledes mindst CO2. Men ofte følges prisen på strøm og CO2-udslip ofte ad, fortæller firmaet.

Foto: True Energy.

Ifølge firmaet kan en Tesla-ejer med 20.000 kilometer om året typisk spare omkring 10 procent på strømregningen ved at benytte appen. Appen kan bruges på både iOS og Android-enheder og er gratis. Den kan bruges uden at skulle skifte elselskab, men for at få den fulde besparelse kræver det, at du på sigt skifter til True Energy.

I skrivende stund er appen kun kompatibel med Renault Zoe og Tesla-elbiler, men flere bilmærker er på vej, loves det.

Dansk app lover billig grøn strøm til din elbil